تورکیه جمهوریتینین قورولوشونون ۹۹.جو ایلدؤنومو و ۲۹ اکتبر جمهوریت بایرامی، اؤلکه‌ده اولدوغو کیمی خاریجی نماینده‌لیکلرده ده جوشقو ایله قوتلانیر.
آمریکادا تورکیه‌نین واشینگتن‌داکی ائلچیلیگی جمهوریتین ۹۹.جو ایلدؤنومو موناسیبتی ایله ایکی آیری ضیافت تشکیل ائتدی.
گوندوز مراسیمینده آمریکا دیش ایشلری باخانلیغی، انرژی قایناقلاریندان سوروملو مستشار یاردیمچیسی گوفری پیاتین یانی سیرا بیر چوخ اوست سویه آمریکالی  مسئول، دوشونجه قورولوشو نماینده‌سی و آمریکالی ژورنالیست قاتیلدی.
جمهورباشقانی رجب طیب اردوغانین ۲۹ اکتبر جمهوریت بایرامی مئساژینین اوخوندوغو قالابالیق ضیافتده تورکیه‌نین واشینگتن‌داکی ائلچیسی حسن مراد مرجان چیحیش ائتدی.
مرجان، تورکیه‌نین قورولدوغو گوندن بو گونه هم قونشولاری هم ده ترانس آتلانتیک توپلومدا باریش، ثابت‌لیک و گوونلیگه قاتقی وئردیگینی سؤیله‌دی.
آخشام ساعاتلاریندا ایسه ائلچیلیکده آمریکاداکی تورک وطنداشلاری اوچون ضیافت تشکیل ائدیلدی.
ائلچی مرجان بورادا دا تورک توپلومونون ۲۹ اکتبر بایرامینی قوتلادی.
